Ayanis

__NOEDITSECTION__

**Ayanis** tir ralma ke Urartu gazaxo. Ref lizuk tir yoltkiraf gu *Ağartı Kalesı* ise poke Ağartı wida, arte 35 km- lente Van koe ronefa Turka tigir. Ralma moe arestafa ventotsa arte 250 m- ticukon ice Van uzda tigir. Va vawa wal Tushpa is Erciş stujeyer. Bak -VII-eafa decemda moni -673 AGJ gazon gu Rusa II zo zabduyur ise gu *Rusahinili Eidoru kai* (&nbsp;*wid lente Eiduru mefta*&nbsp;) zo yoltayar enide gu milyoltafi Rusahinili (&nbsp;Toprakkale&nbsp;) zo waltrakuyur. Ayanis tiyir tana ralmapa ke Urartu ise lanedje dace tiyir kelu. Moe raporafa venta zo vegeduyur ise welma tiyir vas 400&nbsp;x&nbsp;150&nbsp;m- vawale folkayenafa migexa. Gan ruftacek moni -650 AGJ ape zo vilayar aze me di zo malvegeduyur.

### Joxara
Joxara remi 1989-1997 gadenon gan Altan Çilingiroğlu ke Ege kotla zo skuyud. Ke kosmakseem, tanoy rasekdopewa (&nbsp;*susi*&nbsp;) ziliyayana pu Haldi gazaf lorik zo divsidayar. Tan kosuteks ke bata dopewa va wetara va namulol poron gu Šelardi lorik va tael dere miwar.  Joxara va koak ke ralma nelkon avplekuyud. Batvieli welma ke seg vas mon 10% anton zo divsidayar.  Kosuteks tigis keve kolanixo ke brivakirafa dopewa tir tan losavsaf grupen ke Urartu. Koe burgifa elega zo balumayar.  

Bal joxas tawuk bak idulugal ke 2008, woz kum varon moava satcon zo kosmayar. Ape tiyir digiks ke gazikya ke Urartu, rotir ke yerumanik ke Rusa II gazik.

### Vegeduropa
Norkafa rebava moe raporaf cofuot dem legeja ilbodeyena koe pist dayked.  Vageeon, cofuot tid kum burgi, i kum albualban ugot ke vegeduropik ke Urartu. Kolanixo vageroneon tigir ise gan toloy rasek zo korojuyur. Kosuteks keve tuvel va Rusa nazbeikye ke Argishti wetce vegedusik va *ralma lente Eidoru mefta* yoltar. Lorafa poraca is wetara va sulem mu ina zo sopuyud.  

## Stragela

* A. Çilingiroğlu: *Ayanıs. An Iron Age Site in the East.* In: S. R. Steadman, G. McMahon: *The Oxford Handbook of Ancient Anatolia 10‘000-323 B.C.E.* Oxford 2011.
* A. Çilingiroğlu: *Ayanıs Fortress.* In: K. Köroğlu, E. Konyar (Hrsg.): *Urartu. Transformation in the East.* Istanbul 2011, S. 338–363.
* A. Çilingiroğlu: *Recent Excavations at the Urartian Fortress of Ayanıs.* In: A. T. Smith, K. S. Rubinson (Hrsg.): *Archaeology in the Borderlands. Investigations in Caucasia and Beyond.* Los Angeles 2003, S. 197–212.
* A. Çilingiroğlu, M. Salvini: *Ayanıs I. Ten Years’ Excavations at Rusaḫinili Eiduru-kai 1989–1998.* Rom 2001.
* A. Çilingiroğlu, M. Salvini: *Rusaḫinili in Front of Mount Eiduru. The Urartian Fortress of Ayanıs (7th Century B. C.).* In: *Studi micenei ed egeo-anatolici(SMEA).* 35, 1995, S. 111–124.
* A. Çilingiroğlu: *Decorated stone vessels from the Urartian fortress of Ayanıs.* In: *Tel Aviv.* 21, 1994, S. 68–76.
* A. Çilingiroǧlu, M. Salvini: *When Was the Castle of Ayanıs Built and What Is the Meaning of the Word 'Šuri'?* In: A. Çilingiroǧlu (Hrsg.): *Proceedings of the Fourth Anatolian Iron Ages Colloquium held at Mersin, 19-23 May 1997.* London 1999, S. 55–60.
* Z. Derin: *Potters' Marks of Ayanıs Citadel, Van.* In: A. Çilingiroǧlu (Hrsg.): *Proceedings of the Fourth Anatolian Iron Ages colloquium, Mersin, 19-23 May 1997.* London 1999, S. 81–100.
* A. Ü. Erdem, A. Batmaz: *Contributions of the Ayanis Fortress to Iron Age Chronology.* In: *Ancient Near Eastern Studies (ANES).* 45, 2008, S. 65–84.
* U. Hellwag: *LÚA.ZUM-li versus LÚA.NIN-li. Some Thought on the Owner of the so-called Prinzensiegel at Rusa II’s Court.* In: A. Çilingiroǧlu, G. Darbyshire (Hrsg.): *Proceedings of the Fifth Anatolian Iron Ages Colloquium held at Van, 6-10 August 2001.* London 2005.
* M. W. Newton, P. I. Kuniholm: *A Revised Dendrochronological Date for the Fortress of Rusa II at Ayanıs: Rusaḫinili Eiduru-kai.* In: A. Çilingiroǧlu, A. Sagona (Hrsg.): *The Proceedings of the Sixth Anatolian Iron Ages Colloquium held at Eskişehir, 16-20 August 2004.* Leuven 2007, S. 195–206.

## Vuestexa

|style="vertical-align: top;"|

}